Tel Katzir

Tel Katzir (hebraisk תֵּל קָצִיר, tyder 'Grødeåsen') er ein kibbutz nord i Israel. Han ligg sør for Genesaretsjøen og høyrer til Emek HaYarden regionale kommune. I 2006 hadde han eit folketal på 202. Landsbyen vart grunnlagd i 1949 av hebraiske speidarar og ein kvutza av ungdomar frå kibbutzen Afikim. Namnet kom frå det arabiske namnet for området, Tel al-Qasr, og symboliserer jordbruk. Statsministeren David Ben-Gurion nekta å godkjenne namnet, og insisterte på at han skulle kallast Beit Katzir fordi det ikkje var ein verkeleg tell. Men etter at sekretariatet i kibbutzen synte til at Tel Aviv heller ikkje var ein verkeleg tell, og at Ramat Gan, som tyder Hagehøgdene, ikkje hadde høgder, vart det føreslått namnet deira til slutt godkjend. Kibbutzen vart grunnlagd på landområde som hadde høyrt til den palestinske landsbyen Samakh, som vart avfolka i 1948. Kjelder